එම පළාත්වලට හෙට දිනයේ මිලිමීටර් 100 ඉක්මවූ වැසි ඇතිවිය හැකි අතර, අනිද්දා මිලිමීටර් 150 ඉක්මවූ ඉතා තද වැසි ඇතිවිය හැකි බවයි කාලගුණ විද්‍යා දෙපාර්තමේන්තුව වැඩිදුරටත් ප්‍රකාශ කළේ.මේ අතර, හැටන් - කොටගල - ඩේ‍රටන් වතු යායේ දුරකථණ රැහැන් කුළුණකට අකුණුසැර වැදීමකින් එහි සිටි කම්කරුවන් 17 දෙනෙකු කම්පනයට පත්ව රෝහල් ගත කර තිබෙනවා.එමෙන්ම, දිවයිනට බලපා ඇති අයහපත් කාලගුණ තත්ත්වයත් සමඟ දිස්ත්‍රික්ක 5 කට නායයාමේ අනතුරු ඇඟවීම් නිවේදනයක් නිකුත් කර තිබෙනවා.ජාතික ගොඩනැගිලි පර්යේෂණ සංවිධානය සඳහන් කලේ ගාල්ල, කළුතර, කෑගල්ල, නුවරඑළිය සහ රත්නපුරය යන දිස්ත්‍රික්ක සඳහා අද පස්වරුවේ සිට මෙම නායයාමේ අනතුරු ඇගවීම ක්‍රියාත්මක බවයි.